Pétros Galaktópoulos

Pétros Galaktópoulos (, s. 7. kesäkuuta 1945 Ateena) on aktiiviuransa lopettanut kreikkalainen kreikkalais-roomalaisen tyylin painija, olympia- ja MM-mitalisti sekä Euroopan mestari.

70 ja 74 kilogramman painoluokissa kilpaillut Galaktópoulos voitti painijanurallaan kaksi olympiamitalia, hopeaa Münchenistä 1972 ja pronssia Méxicosta 1968. Montréalissa 1976 hän sijoittui kahdeksanneksi ja Tokiossa 1964 hän karsiutui sijoituskierroksilta. Lisäksi Galaktópoulos voitti kaksi MM-pronssia ja kaksi EM-mitalia, joista yhden kultaisen.

Vuonna 2004 Galaktópoulos nimettiin FILA:n kunniagalleriaan.

Lähteet 
 Profiili foldeak.com:in painitietokannassa 
 Profiili FILA:n sivustolla 
 Petros Galaktopoulos Biography and Olympic Results  Sports Reference LLC.

Viitteet 

Elävät henkilöt
Kreikkalaiset kreikkalais-roomalaisen tyylin painijat
Kreikkalaiset olympiamitalistit
Vuonna 1945 syntyneet